สุดทึ่ง เบสท์ริน หนังเหนียว
บอร์ด ขสมก.ลากยาว ยกเลิกสัญญาเบสท์รินไม่ได้สักที เลื่อนแล้วเลื่อนอีกเป็น 26 เม.ย.นี้ ด้านศุลกากรแจ้งดำเนินคดีกรณีแจ้งแหล่งกำเนิดรถเป็นเท็จต่อดีเอสไอแล้ว นายสมศักดิ์ ห่มม่วง รองปลัดกระทรวงคมนาคม ในฐานะรักษาการผู้อำนวยการองค์การขนส่งมวลชนกรุงเทพ (ขสมก.) เปิดเผยว่า จากกรณีที่ศาลปกครองกลางได้มีคำสั่งให้ ขสมก.ดำเนินการตรวจรับรถเมล์เอ็นจีวี จากบริษัท เบสท์ริน กรุ๊ป ตามที่เบสท์รินได้ร้องขอนั้น ขสมก.ได้ทำหนังสือยื่นอุทธรณ์คำสั่งศาลปกครองกลางแล้ว หลังได้หารือกับสำนักงานอัยการสูงสุด ส่วนขั้นตอนการดำเนินการในสัญญาจัดซื้อดังกล่าว ในหลักการจะต้องยึดตามหลักของสัญญาที่กำหนดให้มีการส่งมอบรถทั้ง 489 คัน ภายในวันที่ 29 ธ.ค.2559,ส่วนที่ว่าหากจะมีการบอกเลิกสัญญานั้น ใครจะมีอำนาจระหว่าง ผอ.ขสมก.กับบอร์ด ขสมก. ในการประชุมบอร์ดวันที่ 26 เม.ย.นี้จะมีความชัดเจน ซึ่งเดิมมีกำหนดประชุมวันที่ 11 เม.ย.แต่เลื่อนออกไป เนื่องจาก พล.ต.อ.เอก อังสนานนท์ ประธานบอร์ดติดภารกิจในต่างประเทศ,โดยผู้สื่อข่าวรายงานเพิ่มเติมว่า หากพิจารณาแนวทางตามสัญญา ถือว่าเบสท์รินกรุ๊ปกระทำผิด ไม่ได้ส่งมอบรถตามกำหนดให้ครบถ้วน ส่วนข้อต่อสู้ที่ทางบริษัทเบสท์รินอ้างเหตุสุดวิสัย ในการไม่สามารถส่งมอบรถได้ตามกำหนดนั้น มีการพิจารณาเห็นว่า ไม่ใช่เหตุสุดวิสัย และไม่มีหลักฐานว่า ขสมก.ยินยอมให้มีการผ่อนผันการส่งมอบ,อย่างไรก็ตาม ในช่วงที่ผ่านมา มีข้อสังเกตจากสำนักงานอัยการสูงสุด เรื่องความชัดเจนของแหล่งที่มาหรือแหล่งกำเนิดของรถ หลังจากที่กรมศุลกากรตั้งข้อสังเกตว่าเบสท์รินแจ้งแหล่งกำเนิดสินค้าเป็นเท็จ เพื่อหวังได้รับการยกเว้นภาษี ซึ่งเป็นเหตุทำให้ ขสมก.ไม่สามารถรับมอบรถบางส่วนได้,ด้านนายชัยยุทธ คำคุณ รองอธิบดีกรมศุลกากร ยืนยันว่า ขณะนี้กรมศุลกากรได้ดำเนินคดีกับบริษัท ซุปเปอร์ซาร่า จำกัด บริษัทลูกของเบสท์ริน ในฐานะผู้นำเข้ารถเมล์เอ็นจีวี 489 คัน ต่อกรมสอบสวนคดีพิเศษ (ดีเอสไอ) แล้ว เนื่องจากการนำเข้ามีการแจ้งแหล่งกำเนิดของรถอันเป็นเท็จ โดยระบุเป็นรถที่ประกอบในโรงงานในประเทศมาเลเซีย แต่มีหลักฐานว่าเป็นรถประกอบสำเร็จรูปทั้งคันจากเมืองเซี่ยงไฮ้ ประเทศสาธารณรัฐประชาชนจีน และมีการขนส่งจากท่าเรือเมืองเซี่ยงไฮ้ ไปพักที่ท่าเรือประเทศมาเลเซีย ก่อนที่จะส่งมายังท่าเรือแหลมฉบัง (ทลฉ.) ส่วน 100 คันแรกที่มีการยื่นเอกสารใบขนสินค้า Form D จากมาเลเซีย จะมีความผิดในข้อหาหลีกเลี่ยงภาษีอากรเพิ่มอีก 1 ข้อหาด้วย,นายชัยวัฒน์ระบุว่า บริษัทซุปเปอร์ซาร่า นำเข้ารถเมล์ 489 คันแบ่งออกเป็น 5 ลอต คือลอตแรก 1 คัน ลอตที่ 2 จำนวน 99 ตัน และลอตที่ 3-5 รวม 389 คัน ใน 3 ลอตหลัง แม้จะมีการเสียภาษีนำเข้า 40% แต่ก็มีความผิดในเรื่องของการแสดงแหล่งกำเนิดของรถเป็นเท็จ ถือว่ากระทำผิด,รองอธิบดีกรมศุลกากร กล่าวว่า เรื่องนี้ได้มีการส่งเรื่องให้ศุลกากรท่าเรือแหลมฉบังเป็นผู้พิจารณาคดี และเปิดโอกาสให้ผู้นำเข้าได้โต้แย้งแล้ว เมื่อผู้นำเข้ายังเห็นว่าดำเนินการถูกต้อง กรมศุลกากรก็ต้องดำเนินการส่งเรื่องไปยังพนักงานสอบสวน โดยกรมศุลกากรท่าเรือแหลมฉบังได้ส่งเรื่องให้ดีเอสไอดำเนินการต่อไป,ส่วนที่ ขสมก.ขอเอกสารหลักฐานว่ารถเมล์ลอตดังกล่าว มีแหล่งกำเนิดจากจีนไม่ได้ประกอบในมาเลเซียนั้น นายชัยวัฒน์กล่าวว่า การที่กรมศุลกากรฟ้องร้องดำเนินคดีกับทางบริษัทซุปเปอร์ซาร่า ถือเป็นหลักฐานอย่างหนึ่ง เนื่องจากคู่กรณีของกรมศุลกากรคือบริษัทซุปเปอร์ซาร่า แต่ ขสมก.มีสัญญาผูกพันกับเบสท์ริน กรุ๊ป ซึ่งเป็นคนละนิติบุคคล จึงคงไม่สามารถจัดส่งเอกสารได้ จึงจะต้องทำหนังสือชี้แจงกลับไป ส่วนการตัดสินใจจะรับมอบรถเมล์หรือการยกเลิกสัญญา ถือเป็นดุลพินิจของ ขสมก.เอง ไม่เกี่ยวกับกรมศุลกากร.
บอร์ด ขสมก.ลากยาว ยกเลิกสัญญาเบสท์รินไม่ได้สักที เลื่อนแล้วเลื่อนอีกเป็น 26 เม.ย.นี้ ด้านศุลกากรแจ้งดำเนินคดีกรณีแจ้งแหล่งกำเนิดรถเป็นเท็จต่อดีเอสไอแล้ว 
รถเมล์เอ็นจีวี,ขสมก.,เบสท์ริน,ชัยยุทธ คำคุณ,เศรษฐกิจ